ऐसे में आपके पोर्टफोलियो की रणनीति क्या होनी चाहिए? अल्पावधि के परिदृश्य को देखते हुए विश्लेषकों ने खुदरा निवेशकों को किनारे बैठे रहने की सलाह दी है। हॉलैंड ने कहा, मुझे लगता है कि निवेशकों को इंतजार करना चाहिए और मामले को निपटने देना चाहिए। अगर वे पहले पांच फीसदी के सुधार में भाग नहीं ले पाते हैं तो आने वाले समय में और ज्यादा बढ़ोतरी होगी। बाजार को अपने हिसाब से चलने दें। क्षेत्र के लिहाज से यह समय अपने पोर्टफोलियो को पुनर्गठित करने और गुणवत्ता पर दोबारा ध्यान देने का है। मैं अल्पावधि के लिए प्राइवेट बैंक, एफएमसीजी और आईटी शेयरों के साथ रहूंगा। प्राइवेट बैंक और एनबीएफसी दो ऐसे क्षेत्र हैं जो मिजहो बैंक के पटनायक को भी पसंद हैं और उनका सुझाव है कि बाजार और टूटता है तो ये शेयर खरीदे जा सकते हैं। शेयरखान के प्रमुख हमांग जानी ने कहा, हम खुदरा निवेशकों के लिए इसे एक मौके के तौर पर देख रहे हैं।